Helloween

:*Ne zamijeni s [[Halloween]].*

**Helloween** je njemački power metal bend osnovan početkom 80-ih, a osnovali su ga članovi dvaju bendova: *Ironfist* i *Powerfool*. Helloween se smatra jednim od osnivača power metala.

## Historija
Prvu postavu su činili Kai Hansen (vokal, gitara), Michael Weikath (vodeća gitara), Markus Grosskopf (bas gitara) i Ingo Schwichtenberg (bubnjevi). 1984. godine bend je potpisao ugovor sa diskografskom kućom Noise Records i snimio dvije pjesme se bendovima Hellhammer, Running Wild i Dark Avenger. Te dvije pjesme su bile "Oernst Of Life" i "Metal Invaders" koja je kasnije završila na prvom studijskom albumu.

1985. godine bend izdaje EP Helloween, sadržavao je pet pjesama. EP je postigao određeni uspjeh u Njemačkoj i iste godine su izdali svoj prvi potpuni studijski album *[[Walls of Jericho]]*. Tijekom turneje Kai Hansen je imao poteškoća pjevajući i svirajući gitaru istovremeno, njegov zadnji pjevački nastup je bio 1986. godine, te je odlučio samo svirati gitaru. Helloween je u potrazi za novim pjevačem.

Prvi u odabiru je bio Ralf Scheepers, koji je kratko pjevao za Helloween na "Judas" mini-turneji. Scheepers odlazi (kasnije je pjevao za Gamma Ray, Tyran' Pace, a trenutno pjeva za Primal Fear), a bend nalazi tada 18 – godišnjeg Michaela Kiskea, koji je u to vrijeme pjevao u lokalnom bandu zvanom Ill Prophecy. Sa novim pjevačem bend izdaje 1987. svoji drugi studijski album *[[Keeper of the Seven Keys, Part 1]]* i sa tim albumom Helloween postiže veliki uspjeh u Europi. 1988. godine izdaje album *Keeper of the Seven Keys, Part 2*, bend tim albumom kreće na svoju prvu svjetsku turneju i postiže titulu najboljeg power metal benda.

Kai Hansen usred europske turneje "Keeper 2" napušta bend, razlog je svađa između nekolicine članovima benda i problemi sa izdvačkom kućom. Mijenja Roland Grapow (bivši gitarist Rampagea).

1989. bend izdaje prvi live album: *Live In The UK*. Iste godine izlazi još dva live albuma: *Keepers Live* (snimljen u Japanu) i *I Want Out Live* (snimljen u S.A.D. – u). Zbog određenih problema, bend nije na turneji sve do 1991. Širila su se govorkanja o raspadu benda, ali izdaju četvrti po redu studijski album zvan *Pink Bubbles Go Ape*. Album je loše prošao s obzirom na prva tri studijska albuma, koje do danas drže za najbolje power albume svih vremena. Sljedeći album izdaju 1993. pod nazivom *Chameleon*. Tijekom Chameleon turneje, bubnjar Ingo Schwichtenberg prisilno odlazi iz benda zbog problema sa drogom. Također se pojavljuju problemi između ostalih članova, Michael Weikath odbija raditi sa pjevačem Michael Kiske, tako da je pjevač izbačen iz benda.

Helloween se vraća na scenu 1994. sa novim izvrsnim vokalom Andi Derisom (bivši pjevač benda Pink Cream 69). Bendu se također pridružuje Uli Kusch na bubnjevima. Te godine izlazi uspješni* Master of the Rings*, album koji ih je vratio na vrh metal scene.

Ali 1995. godine bend pogađa tragična vijest o samoubojstvu prvog bubnjara Ingoa Schwichtenberga, koji se nikada nije uspio izliječiti od svoje ovisnosti. Njemu posvećen album *The Time Of The Oath* (1996.) postaje jedan od njihovih najvećih uspjeha. Slijedila je turneja na kojoj izdaju live album pod nazivom *High Live*.

1998. bend izdaje deveti studijski album *Better Than Raw*, tim albumom su pokazali da nije nestala ona žestina koju su imali 1980-ih. 2000. izlazi *The Dark Ride*, odličan zvuk albuma, s malo više mračnijom tematikom od prijašnjih albuma. Ali u jednom intervjuu pjevač Andi je rekao: Helloween plays "happier music." Odmah nakon svjetske turneje bubnjar i gitarist (Roland Grapow i Uli Kusch) odlaze iz benda i zajedno formiraju bend pod nazivom Masterplan. Zamjene su ubrzo pronađene, gitarist Sascha Gerstner (Freedom Call, Neumond) i bubnjar Mark Cross (Metalium, Kingdom Come, trenutno svira u Firewindu) tako je počelo snimanje sljedećeg albuma *Rabbit Don't Come Easy* (2003.). Zbog mononukleoze bubnjar je snimio samo dvije pjesme, do kraja snimanja albuma na bubnjevima je bio bubnjar Motörheada: Mikkey Dee. Stefan Schwarzmann, bivši bubnjar Running Wilda, prihvaća mjesto u Helloweenu, zbog različite glazbene orijentacije nije dugo ostao u bendu, također nije uspio savladati neke brze dijelove starih pjesama. Dolazi bubnjar Dani Loeble (Rawhead Rexx) koji je sa bendom i danas. Posljednji studijski album su izdali 31. listopada 2005. pod nazivom *Keeper of the Seven Keys - The Legacy.*
 
Helloween je dva puta nastupao u Hrvatskoj: 6. srpnja 2004. u Zadru i 24. siječnja 2006. u Zagrebu.

## Članovi
### Sadašnji članovi
* Andreas Deris - vokal (1994.&mdash;)
* Michael Weikath - gitara (1981.&mdash;)
* Sascha Gerstner - gitara (2002.&mdash;)
* Markus Grosskopf - bas (1981.&mdash;)
* Daniel Loeble - bubnjevi (2005.&mdash;)

### Bivši članovi
* Kai Hansen - vokal (1978.-1986.), gitara (1978.-1988.)
* Michael Kiske - vokal (1987.-1993.)
* Roland Grapow - gitara (1988.-2001.)
* Ingo Schwichtenberg - bubnjevi (1981.-1993.)
* Urlich Kusch - bubnjevi (1994.-2001.)
* Mark Cross - bubnjevi (2001.-2003.)
* Stefan Schwartzmann - bubnjevi (2003.-2005.)

## Albumi
* *[[Helloween (EP)|Helloween]]* (1985.)
* *[[Walls of Jericho]]* (1985.)
* *[[Keeper of the Seven Keys, Part 1]]* (1987.)
* *[[Keeper of the Seven Keys, Part 2]]* (1988.)
* *[[Pink Bubbles Go Ape]]* (1991.)
* *[[Chameleon]]* (1993.)
* *[[Master of Rings]]* (1994.)
* *[[The Time of the Oath]]* (1996.)
* *[[Better than Raw]]* (1998.)
* *[[The Dark Ride]]* (2000.)
* *[[Rabbit Don't Come Easy]]* (2003.)
* *[[Keeper of the Seven Keys - The Legacy]]* (2005.)
* *[[Gambling with the Devil]]* (2007.)
* *[[Unarmed]]* (2009.)
* *[[7 Sinners]]* (2010.)
* *[[Straight Out of Hell]]* (2013.)
* *[[My God-Given Right]]* (2015.)
* *[[Helloween (album)|Helloween]]* (2021.)

## Singlovi
* Judas (1986.)
* Future World (1987.)
* Dr. Stein (1988.)
* I Want Out (1988.)
* Kids of the Century (1991.)
* Number One (1992.)
* I Don't Wanna Cry No More (1993.)
* Step Out Of Hell (1993.)
* When The Sinner (1993.)
* Windmill (1993.)
* Mr. Ego (1994.)
* Perfect Gentleman (1994.)
* Where The Rain Grows (1994.)
* Sole Survivor (1995.)
* Forever and One (1996.)
* Power (1996.)
* The Time Of The Oath (1996.)
* Hey Lord! (1998.)
* I Can (1998.)
* Lay All Your Love On Me (1999.)
* If I Could Fly (2000.)
* Mr. Torture (2000.)
* Just A Little Sign(2003.)
* Mrs. God (2005.)

## Linkovi
* Helloween službena stranica